DOF Nordjyllands Organisation

## Formål:

DOF Nordjylland er en lokalforening under DOF (Dansk Ornitologisk Forening), og arbejder på lokalt og regionalt plan for at fremme DOFs formål:

DOF har som formål at fremme kendskabet til og interessen for vilde fugle og naturbeskyttelse. Arbejdet med opfyldelsen af formålet forløber nationalt og internationalt i fire parallelle spor, der er indbyrdes afhængige og forbundne:

* Beskyttelse af fugle og forbedring af deres levesteder
* Indsamling og udbredelse af viden om fugle
* Fugleoplevelser i naturen
* Medlemmernes deltagelse i foreningens aktiviteter

DOF kan ikke nå de visionære mål alene. Men DOF har defineret sin egen unikke rolle, som vi kan udfylde, og som vil gøre en betydelig forskel for realisering af visionen. DOF’s rolle er at:

* påvirke lovgivningen og forvaltning af fugle og natur i Danmark og udlandet
* være det førende center for viden om fuglenes forekomst i Danmark
* formidle sin viden bredt under hensyntagen til forskellige målgruppers forudsætninger og behov
* formidle glæde og begejstring for fugle via oplevelser til medlemmer og andre
* gøre foreningens sag kendt i hele befolkningen
* være en af Danmarks mest aktive grønne organisationer og tilbyde alle muligheden for at gøre en positiv, mærkbar forskel for fugle og natur

## Organisationsopbygning:

DOF Nordjylland er en en lokalafdeling under DOF, Dansk Ornitologisk Forening, som har følgende organisationsdiagram:



DOF Nordjylland ledes af en valgt bestyrelse på 9 personer (valgte suppleanter indgår i bestyrelsesarbejdet). Højeste myndighed er den årlige generalforsamling, som afholdes hvert år inden udgangen af februar måned.

Formålsopfyldelsen og det daglige arbejde organiseres efter følgende udvalgsmodel:

**Formålet med denne organisation er:**

* fagligt funderet og hensigtsmæssig varetagelse af hele opgavesættet
* fordeling af arbejdsopgaver på bestyrelsesmedlemmerne efter interesser og viden
* fordeling af arbejdsopgaver på en sådan måde, at arbejdsbyrden fordeles så ligeligt som muligt på bestyrelsesmedlemmerne
* at der sker en koordineret tilrettelæggelse af opgaver, som hele bestyrelsen skal inddrages i, og opgaver, som skal varetages af og besluttes i udvalgene
* at bestyrelsen er en demokratisk og ligeværdig enhed, som blot rent praktisk har fordelt arbejdsopgaverne mellem sig

## Arbejds- og ansvarsområde:

**Bestyrelsen:** Beslutter politikker og fastlægger principper. Holder trådene og overblikket samlet. Deltager i kurser, seminarer, Repræsentantskabsmøder m.m.

**Sekretariat:** Knudepunkt i kontakten til og fra DOF centralt, andre organisationer osv. Stedet, hvor medlemmer og andre henvender sig, så de kan viderestilles til de rette. Sekretariatet består af formand, næstformand og sekretær.

**Udvalg:** Har ansvaret og beslutningsret på udvalgets faglige område. Sikrer højt informationsniveau til bestyrelsen. Udfører det praktiske daglige arbejde gennem afholdelse af flere møder årligt. Der udsendes beslutningsreferater til bestyrelsen. Akutte sager sendes ud på mail til udvalg eller hele bestyrelsen. Udvalgsmedlemmer kan altid bede om, at sager skal tages op på bestyrelsesmøder. Hvert udvalg har en valgt Tovholder, som indkalder til første møde, hvor udvalgene beskriver deres område og arbejde.

**Selvkørende grupper:** har selvstændigt ansvar i forhold til gruppens definerede område. Eksempler på selvkørende grupper er: Gråmejsegruppen, Biblioteksudvalget, Aalborg Gruppen, Frederikshavn Gruppen, Rold Skov Gruppen.

## De enkelte udvalg:

De 5 udvalg udgør tilsammen Bestyrelsens totale arbejdsfelt. De enkelte udvalg beskrives herunder. Tovholder har ansvaret for orientering og inddragelse af udvalgets medlemmer samt eksterne kontaktpersoner. Tovholder sørger for indkaldelse til møder.

**Sekretariat:**

Medlemmer: Gitte Holm, Gunnar Hansen og Henny Buhl

Ansvarsområder bl.a.:

* Bestyrelsens officielle ansigt udadtil
* Formel kontakt til DOF, Hovedbestyrelse, Repræsentantskab, Fuglenes Hus
* Kontakt til andre regionale naturorganisationer, f.eks. DN
* Krumtap i det daglige arbejde, bl.a. fordeling, placering og aftale om/af opgaver
* Medlemspleje
* Støtte til udvalgskoordinatorer, udvalg og grupper
* Generalforsamling, beretning, regnskab og budget

**Indsamling af viden om fugle**

Tovholder: Svend Erik Mikkelsen

Medlemmer: Svend Erik Mikkelsen, Henrik Møller Thomsen.

Ansvarsområder bl.a.:

* Tælling af fugle for DOF
* Punkttællinger
* Tællinger til Novana
* kontakt til DOF´s regionale basekoordinator
* Monitorering

**Naturpolitisk udvalg**

Tovholder: Gunnar Hansen

Medlemmer: Svend Erik Mikkelsen, Magnus Houen Lauritsen, Anton Thøger Larsen, Liselone Callesen.

Ansvarsområder bl.a.:

Sikre gennemførelse af DOFs og DOF Nordjyllands naturpolitiker i samarbejde med:

* Grønne Råd/kommune repræsentanter
* Kontakt til arbejdsgrupper
* Sikre deltagelse i informationsmøder i diverse relevante brugerråd
* Naturstyrelsens brugerråd
* Sikre udfærdigelse af kommentarer til Natura2000, Vandplaner m.m.
* Sikre udfærdigelse af indsigelser
* Sikre deltagelse i regionale og kommunale høringer
* Årsplan for gøremål i udvalget

**Fugleoplevelser i naturen og events**

Tovholder: Gitte Holm

Medlemmer: Lærke Haffgaard, Lasse Bøgholm Frederiksen, Aase Jensen, Svend Erik Mikkelsen

Ansvarsområder og mindre arbejdsudvalg, bl.a.:

* Naturmødet (Gitte)
* Skagen Fuglefestival (Gitte)
* Ørneklubben (Lasse)
* Bedsteforældredag (Svend Erik Mikkelsen)
* Fuglenes Dag (Vi prioriterer pt. Naturmødet og Skagen Fuglefestival)
* Fuglekuffertprojektet
* Tilrettelæggelse af regionale ture (Grupperne)
* Ture for nyindmeldte? (Et emne for gruppen? Gerne med et bredere naturfokus – varetages i praksis lokalt samt af Gråmejserne)
* Nye medlemsaktiviteter (Forslag om en mentorordning? Forum for spontane ture)

**Formidling og kommunikation**

Tovholder: Torsten Hansen

Medlemmer: Anni Guldberg Madsen, Henny Buhl, Lærke Haffgaard, Mie Boe.

Ansvarsområder og mindre arbejdsudvalg, bl.a.:

## Hjemmesiden

## Facebookgruppe – DOF Nordjylland

## Instagram

## Ansvar for nyhedsbreve og medlemsinformation

## Ansvar for formidling af fugleglæde, fuglenyheder og naturpolitik i medier – pressekontakt

## Kontakt til de selvkørende grupper for markedsføring af ture, møder og kurser

## Ansvar for udfærdigelse af hvervemateriale

## Forslag om velkomstbrev til nye medlemmer.

## Forslag om nye roll ups, der understøtter vores naturpolitik om mere vild natur.

## Tillidsrepræsentantliste:

Det bemærkes, at der til Organisationsplanen knytter sig en Tillidsrepræsentantliste. Her kan man finde navn og kontaktoplysninger på dem, som udfører opgaver for DOF Nordjylland.

**Version 13.03.2024**